  Туспуктэм udmurt.ru сайтысь Удмурт дунне Туннэ Ижкарысь нылпиослэн социально-реабилитационной «Веста» центразы вуылӥз Россиысь Герой, греко-римской нюръяськонъя куинь полэс Олимпийской чемпион, сенатор, «Огъя Россия» партилэн этикая комиссиезлэн ёзчиез Александр Карелин. Чемпион пиналъёслы мадиз, кызьы спортэ шедиз, кызьы бадӟым вормонъёс дорозь будӥз. Пиналъёс возьдаськытэк Александр Карелинлы юанъёссэс сётъязы. Карелин пусйиз, спорт сяна политикаен но тунсыкъяськиз шуыса, но депутат луыны ноку ӧз малпалля. Но Санкт-Петербургысь Югдурез утёнъя министерстволэсь университетсэ йылпумъямез бере «Огъя Россия» партие пыриз. - Валасько, партия калыклэсь но кунмылэсь улонзэ умойгес карыны выре, мон но та уже пыриськыны тыршисько, - вераз сенатор.  